*Likumprojekts*

**Grozījumi Sabiedrības integrācijas fonda likumā**

Izdarīt Sabiedrības integrācijas fonda likumā (Latvijas Republikas Saeimas un Ministru Kabineta Ziņotājs, 2001, 16.nr.; 2004, 23.nr.; 2009, 14.nr.; Latvijas Vēstnesis, 2010, 205.nr.; 2011, 46.nr.) šādus grozījumus:

1. 2.pantā:

aizstāt pirmajā daļā vārdus „apstiprina Fonda padome” ar vārdiem „izdod Ministru kabinets”;

papildināt pantu ar piekto daļu šādā redakcijā:

„(5) Fonds, administrējot valsts budžeta apakšprogrammas sabiedrības integrācijas jomā, atrodas kultūras ministra funkcionālā pārraudzībā.”.

1. Papildināt 3.panta otro daļu ar 11. un 12.punktu šādā redakcijā:

„11) izstrādāt Fonda darbības stratēģiju atbilstoši valsts sabiedrības integrācijas politikas un citiem attīstības plānošanas dokumentiem;

 12) īstenot Eiropas Savienības politiku instrumentu un citu ārvalstu finanšu instrumentu līdzfinansētus projektus kā finansējuma saņēmējam.”.

1. Papildināt 7.pantu ar piekto daļu šādā redakcijā:

„(5) Fonda kā finansējuma saņēmēja darbība pieļaujama tikai ar Fonda padomes saskaņojumu un Ministru kabineta lēmumu.”.

1. 9.pantā:

papildināt pirmās daļas 2.punktu aiz vārdiem „Valsts prezidenta pārstāvis” ar vārdiem „Valsts kancelejas pārstāvis”;

izteikt trešo daļu šādā redakcijā:

„(3) Fonda padomes locekļi, pildot šajā likumā un citos normatīvajos aktos tiem noteiktos uzdevumus, ir neatkarīgi savu lēmumu pieņemšanā un funkciju pildīšanā.”;

izteikt ceturto daļu šādā redakcijā:

„(4)   Fonda padomes locekļi no sava vidus ievēlē Fonda padomes priekšsēdētāju uz pieciem gadiem, kas vada Fonda padomes darbu. Viena un tā pati persona nedrīkst būt padomes priekšsēdētājs ilgāk kā piecus gadus pēc kārtas.”;

papildināt pantu ar sesto daļu šādā redakcijā:

„(6) Fonda padomē pārstāvētos ministrus var aizvietot ministra pilnvarota persona, kas ir ministrijas parlamentārais sekretārs, valsts sekretārs, valsts sekretāra vietnieks vai cita vadības līmeņa amatpersona.”.

1. Papildināt 10.pantu ar piekto daļu šādā redakcijā:

„(5) Fonda padome sēdēs klātienē lemj par:

1. Fonda darbības stratēģiju;
2. gada prioritātēm un sasniedzamajiem rezultātiem;
3. Fonda īstenojamajiem papildu uzdevumiem un aktivitātēm (iniciatīvām);
4. Fondam piešķirto valsts budžeta līdzekļu izlietojumu;
5. Fonda valsts budžeta ilgtermiņa saistību uzņemšanos Eiropas Savienības politiku instrumentu un pārējās ārvalstu finanšu palīdzības līdzfinansētos projektos un pasākumos;
6. konkursa nolikumu prasībām;
7. audita ziņojumiem;
8. pārskatiem par gada rezultātu izpildi.”.
9. Papildināt 11.panta trešo daļu aiz vārdiem „atklātā konkursā” ar vārdiem „uz pieciem gadiem, bet ne vairāk kā uz diviem termiņiem pēc kārtas”.
10. Izteikt 15.pantu šādā redakcijā:

„15.pants. Fonda darbības tiesiskuma kontrole

1. Fonda sekretariāta pieņemtos administratīvos aktus un faktisko rīcību var apstrīdēt Fonda padomē, jautājuma izskatīšanā Fonda padomes sēdē piedaloties par konkrēto valsts budžeta programmu atbildīgajam nozares ministram vai tā pārstāvim un klātesot arī lēmuma vai faktiskās rīcības apstrīdētājam, ja ārējā normatīvajā aktā nav noteikta cita apstrīdēšanas kārtība. Fonda padomes pieņemtos administratīvos aktus un faktisko rīcību var pārsūdzēt administratīvajā tiesā.
2. Par Fonda darbības, izņemot administratīvo aktu izdošanas, tiesiskumu ir atbildīgs Fonda padomes priekšsēdētājs.”
3. Papildināt pārejas noteikumus ar 6., 7., 8. un 9.punktu šādā redakcijā:

„6. Fonda padomes loceklis, kas ir Valsts kancelejas pārstāvis, ieņem Fonda padomes locekļa amatu sākot ar 2019.gada 1.janvāri.

 7.  Ministru kabinets izdod šā likuma 2.panta pirmajā daļā paredzētos Ministru kabineta noteikumus līdz 2019.gada 1.jūnijam, nosakot Fonda darbību.

 8. Fonda padome izsludina atklātu konkursu uz Fonda sekretariāta direktora amatu ne vēlāk kā līdz 2019.gada 1.martam un ieceļ jaunu sekretariāta direktoru ne vēlāk kā līdz 2019.gada 1.jūnijam.

9.   Sekretariāta direktors, kas pilda savus pienākumus līdz 2019.gada 1.jūnijam, turpina tos pildīt līdz tiek iecelts jauns sekretariāta direktors. Pēc jauna sekretariāta direktora iecelšanas sekretariāta direktors nodrošina, lai ar amata pienākumu izpildi saistītā manta, dokumenti un citas lietas tiktu nodotas jaunajam sekretariāta direktoram saskaņā ar pieņemšanas un nodošanas aktu.”

Likums stājas spēkā 2019.gada 1.janvārī.

Kultūras ministre D. Melbārde

Vīza: Valsts sekretāra p.i. B.Zakevica

Rancāne-Delekolē 67330310

Sanita.Rancane-Delekole@km.gov.lv